ఎక్కడికి వెళ్తున్నాము?
వచ్చేశాం, పాపా. ఇటు పద.
సమయానికి వస్తావు అన్నావుగా.
అదీగాక ఒంటరిగా వస్తానన్నావు.
నా కూతురు ఎవరికీ చెప్పదు.
ఇవి తీసుకోవడానికి నాకు వేరొకరు దొరికితే తప్ప.
నువ్వు పట్టుబడితే, అది నీకే దొరికిందని చెప్తా.
ఎవరూ పట్టుబడరులే.
అంత నమ్మకం పనికిరాదు. ఎప్పుడూ సైలోదే పైచేయి అవుతుంది.
నేను మోయగలను.
సరే.
నా కోసం కుందేలు తెచ్చావా?
ఇది పెంపుడు జంతువు కాదు, సరేనా?
-మనం దీన్ని తినం కదా. -అవును, తినం.
ఇది అస్సలు కదలట్లేదు. దీనికి బాగాలేదు అనుకుంటా.
అదే అసలు విషయం, పాపా.
మనం ఇక్కడికి వచ్చింది పిల్లల కోసం కాదు.
వద్దు.
ఎక్కువ సేపు పట్టదులే.
కానివ్వు, నాకు నిద్ర వస్తోంది.
తెలుసు.
నేను ఇక్కడ ఉండలేను.
మిస్ హిల్డర్ బ్రాండ్.
నా ఏజెంట్లతో మీరు పెద్దగా సహకరించలేదు.
నాకు సహకరిస్తారనే అనుకుంటున్నా, గ్లొరియా.
నువ్వు సెక్యూరిటీ మనిషివి.
నీ భార్యకు గర్భస్రావం అయింది.
మీ జ్ఞాపక శక్తి బాగానే పని చేస్తోంది.
అది మంచి విషయమే.
మీరిద్దరూ పిల్లల మీద ఆశలు వదులుకున్నారు, కానీ మీ లాటరీకి ఇంకా సమయం ఉండింది.
అప్పుడు నేను నీకు కాస్త ఫో...
-ఫోలిక్ యాసిడ్ ఇచ్చారు. -ఫోలిక్ యాసిడ్. అవును.
ప్రతీరోజు రాత్రి ఆమె తాగే టీలో ఒక చుక్క వేయాలి. అది పని చేసిందా?
వచ్చే నెలకు మా అబ్బాయికి అరేళ్లు నిండుతాయి.
నాకు మీ సాయం కావాలి.
మీరు నాతో సహకరించి, నాకు కావాల్సింది చెప్పినట్లయితే,
మీ కలలకు మీరు దూరం కాకుండా స్వయంగా నేను చూసుకుంటాను.
నీకు నేను సహకరించకపోతే?
శుభ్రం చేయడానికి ముసలావిడని బయటకు పంపించేస్తావా?
లేదు.
తనకి ఏ మందులూ ఇవ్వకుండా ఈ గదిలోనే ఉంచేలా చేస్తా,
ఆ తర్వాత ఆమె తన జీవితమంతా ఈ గోడలను చూస్తూ బతకాల్సి వస్తుంది.
నేను నిన్ను ఎందుకు నమ్మాలి?
ఎందుకంటే మీ వల్లే నాకు కొడుకు పుట్టాడు.
మిమ్మల్ని ఈ స్థితిలో ఉంచడం నాకేం సరదా కాదు.
కానీ ఈ పరిస్థితి మీదనే సైలో భవిష్యత్తు ఆధారపడుంది.
జూలియా నికల్స్ మిమ్మల్ని కలవడానికి వచ్చింది.
ఆ వెంట్ నుండి ఏదో తీసుకుంది.
అదేంటో చెప్పండి.
ఒక సంచి.
దాన్ని అక్కడ దాచింది షెరిఫ్ హాల్స్టనా?
అవును.
ఆ సంచిలో ఏముంది?
తనకి మంచి మందులు వేయ్. ప్రతీ డోసు, ప్రతీ రోజు.
తనని ఎవరైనా కలవాలనుకుంటే, నా అనుమతి తప్పనిసరిగా కావాలి.
అలాగే, సర్.
థ్యాంక్యూ, మిస్ హిల్డర్ బ్రాండ్.
మీ సాయానికి.
నువ్వు గెలుస్తావని నిజంగానే నీకు అనిపిస్తోందా?
గెలవాలి, తప్పదు.
హ్యూ హొవీ రచించిన సైలో అనే బుక్ సిరీస్ ఆధారంగా తెరకెక్కించబడింది
ఈ కింద ఉన్న మెట్ల మీద తను వెళ్లడం కెమెరాలలో రికార్డ్ అయింది,
కానీ ఆ తర్వాత తను ఎటు వెళ్లిందో తెలీట్లేదు.
మెడికల్ కింద నుండి ఉండే మెట్లపై కవరేజీ అంత బాగా ఉండదు.
తను దొరికాక, బంధించండి. తన దగ్గర అత్యంత ప్రమాదకరమైన పురాతన వస్తువు ఉంది.
దాన్ని ఎవరూ తాకకూడదని నీ బృందంలో వాళ్లకి చెప్పు.
అలాగే, సర్.
యాక్సెస్ తిరస్కరించబడింది
సిస్ ఆప్ డ్రైవ్ ని తెరవడానికి ఈ టర్మినల్ కి అనుమతి లేదు
ఇప్పుడు ఏం చేస్తావు?
దాని గుండెలో ఒక చిన్న రంధ్రం ఉందనుకుంటా.
-జేకబ్ గుండెలో ఉన్నట్టుగానా? -హా.
దాన్ని నేను కనుగొని, పూడ్చేస్తా.
-అది నీకు ఎలా కనిపిస్తుంది? -దీని ద్వారా.
సరే మరి, దాన్ని ఇక్కడికి తీసుకురా.
ఈ భాగం కాస్త భయంకరంగా ఉంటుంది.
-ఇక్కడే ఉండి చూస్తావంటావా? -హా, మొత్తం చూస్తాను.
సరే అయితే.
దీని గుండెని చూస్తావా?
వచ్చి చూడు.
బాబోయ్, చాలా పెద్దగా ఉంది.
బంగారం, ఇందులో నుండి చూస్తే పెద్దగా కనిపిస్తుంది.
సైలోలో ఇలాంటి పరికరం ఇదే మొదటిది. దీనిలోనుండి చూస్తే చిన్నవి పెద్దగా కనిపిస్తాయి.
ఇదే కనుక పని చేస్తే, దీని ద్వారా మనం ఇతరులకు సాయపడవచ్చు.
సరే.
షెరిఫ్, నేను బిల్లింగ్స్ ని.
ఏంటి సంగతి, బిల్లింగ్స్?
నువ్వు వెంటనే ఆఫీసుకు రావాలి.
హేయ్! ఏం చేస్తున్నారు మీరు?
-మా పని అయ్యేదాకా మీరు ఆగాలి. -లేదు, లేదు. ఇది మా ఆఫీసు.
వాళ్లు ఈ పని ఎలా చేయగలుగుతున్నారు?
నమోదవ్వని పురాతన వస్తువుల కోసం గాలించమని మెడోస్ ఆదేశించింది.
ఏంటి?
ఇదేదో సోది యవ్వారంలా ఉంది.
అసలు తను అలా ఎందుకు ఆదేశించింది అనేదే ప్రశ్న.
నన్నెందుకు అలా చూస్తున్నావు? నాకు తెలీదు.
చివరి పురాతన వస్తువును సిమ్సే తీసుకున్నాడు. ఆ తర్వాత ఇంకేదీ రాలేదు.
ఆహా. నిన్న నువ్వు మెడోస్ ని కలవడానికి వెళ్లావు కదా, ఏమైంది?
ఏమీ జరగలేదు. నువ్వు అన్నట్టే తనకి ఇడ్లీ, ఆమ్లెట్ తీసుకెళ్లాను.
తన ఆరోగ్యం బాలేదు.
హేయ్! కాస్త తగ్గు, హొవీ.
మీరు ఒప్పందాన్ని ధిక్కరిస్తున్నారని మీకు తెలుసు, కదా?
చాలా పెద్ద కారణం ఉంటే కానీ పోలీసు స్టేషన్లలో గాలింపు చేపట్టకూడదు.
నేనేమంటున్నానో అర్థమవుతోందా?
నేల కింద కూడా తనిఖీ చేయ్.
నాకెంత బాధగా అనిపించిందో తెలుసా?
నేను చేయగల పని ఇదొక్కటే.
జేకబ్ కి ఇలాంటిదే మన దగ్గర ఉండుంటే, ఇప్పుడు పరిస్థితి ఎలా ఉండేదో ఓసారి ఊహించుకో. మనం... చెప్తున్నా కదా, మనం...
మనం అనుభవించిన బాధని ఇతర కుటుంబాలు అనుభవించకూడదనే నా ఈ ప్రయత్నమంతా.
నాకు కూడా బాధ కలిగిందని నీకు అనిపించట్లేదా?
కానీ అలా అని నువ్వు అనధికారంగా ఏ పరికరాలు పడితే ఆ పరికరాలు చేసేస్తే ఎలా!
ఆ పరికరాన్ని ఉపయోగించి గుండె సంబంధిత రోగాలకి చికిత్స చేయవచ్చు. అది ప్రాణాలను కాపాడగలదు.
అసలు భూతద్దాన్ని చట్టవిరుద్దమైన వస్తువుగా ఎందుకు చేశారు?
నాకు తెలుసు, కానీ నియమాలు అలాగే ఏడ్చాయి.
నువ్వు నియమాలను చక్కగా అనుసరిస్తావుగా. అందులో ఏ సందేహం లేదు.
-నువ్వేమంటున్నావు? -నీకూ, జూల్స్ కి తప్ప
నేను చేసే పని ఎవరికీ తెలీదు.
నేనే జ్యుడిషియల్ వాళ్లకి చెప్పానని అనుకుంటున్నావా?
ఒప్పందంలో సొంత కుటుంబంపై ఫిర్యాదు చేయడం గురించి ఏదోకటి ఉండే ఉంటుంది.
అసలు ఆ ఆలోచన నీకెలా వచ్చింది?
మరి వాళ్లకి ఇంకెలా తెలుస్తుంది?
ఎందుకంటే, ఇన్ఫార్మర్లు ఎక్కడ పడితే ఉంటారు కాబట్టి.
నువ్వూ గుట్టుచప్పుడు కాకుండా చేయలేదే!
మన ఇంటికి అద్దాలను, లోహాలను తెప్పించుకుంటున్నావు,
పొద్దుపోయాక మన అమ్మాయిని పొలంలోకి తీసుకెళ్తున్నావు.
దయచేసి నా మాట విను, హానా. వాళ్లకి కావాల్సిందేదో ఇచ్చేయ్,
లేదంటే వాళ్లు మన ఇల్లును గుల్ల చేసేస్తారు.
జూలియా గది... దయచేసి నా మాట విను.
నీకు దీని ద్వారా ఏ ప్రయోజనం అందుతుందో ఏమో కానీ, అది మంచిదే అవ్వాలని కోరుకుంటున్నా.
చాలు.
మీకు కావాల్సింది ఇస్తా.
ఆపండి.
ఏంటిది?
వద్దు!
ఇప్పుడు ఆ జంతువు విషయానికి వద్దాం.
అదెక్కడ ఉందో చెప్పేయండి,
మేము ఆ రైతు మీద వేసిన కేసును ఎత్తేస్తాం.
అది చనిపోయింది.
మాంసం మేము తినేశాం, మిగతాది ఎరువుగా వాడాం.
మీరు సమయం కేటాయించినందుకు, సహకరించినందుకు జ్యుడిషియల్ శాఖ తరఫున మీకు ధన్యవాదాలు.
ప్రమాణపూర్తిగా చెప్తున్నా, నేను చెప్పలేదు.
పర్వాలేదులే. నేను చూసుకుంటా.
-మేము దాన్ని తనిఖీ చేయాలి. -అది జరగని పని.
ఇక్కడ కాస్త సాయం కావాలి.
ఓరి నాయనోయ్.
సరే.
ఇదుగో. ఇప్పుడు కడుపు నిండిందా, సన్నాసీ?
ఇక పదండి.
నువ్వు వీళ్లతో పని చేసేవాడివి కదా?
నేను అడ్మినిస్ట్రేషన్ శాఖలో పని చేసేవాడిని. ఈ అతిగాళ్లతో పని చేయలేదు.
షెరిఫ్
ఏంటి? నేనూ బూతులు మాట్లాడతాను.
ఏదేమైనా, ఇది సాధారణంగా చేసిన సోదాలా లేదు.
-ఇది... -ఇది వ్యక్తిగతంగా చేసినది.
ఛ.
ఈ పని చేసింది మెడోస్ కాదు. దీని వెనుక ఆమె హస్తం లేదు.
-వారెంట్ మీద తన సంతకమే ఉంది. -అది కాదు, నేను అక్కడ ఉన్నప్పుడు,
నాకేదో తేడాగా అనిపించింది.
తను కాదనుకుంటా అసలు ఇన్ ఛార్జీ.
-ఇంకెవరు? -సిమ్స్.
-రాబర్ట్? -అవును.
అతను ఒప్పందం అమలయ్యేలా చూసుకొనే వ్యక్తి. అధికారం కోసం ఏది పడితే...
లేదు. నేను ఇక్కడికి రాక ముందు నుండే నా అడ్దు తొలగించుకోవాలని చూస్తూ ఉన్నాడు.
ఈ పని కేవలం టీజర్ మాత్రమే.
అతనికి నేను జైల్లో పడటమో, చావడమో కావాలి. అప్పటిదాకా అతను ఈ పనులను ఆపడు.
అబ్బా.
ఇది చట్టవ్యతిరేకమైన సోదా అని, చట్టవిరుద్దమైన జప్తు అని అన్నావు కదా?
వీళ్లు ప్రక్రియలోని చాలా దశలను పట్టించుకోలేదు.
ముందు నోటీసు ఇవ్వాలి, ఆధారం కోసం కోరాలి...
-జ్యుడిషియల్ శాఖకి వెళ్దాం పద. -దేనికి?
ఇది హార్డ్ డ్రైవ్ లాగా కనిపిస్తోందా నీకు?
లేదు, సర్.
ఇది?
-ఇది అసలు కంప్యూటరుకు పెట్టడానికి వీలవుతుందా? -లేదు, సర్.
వారెంటులో పనికిరాని ఆఫీసు సామాను తీసుకురమ్మని ఉందా?
ఆమె ఆఫీసులో ఇవే దొరికాయి.
మీరు శ్రద్ధపెట్టి వెతికితే కదా!
ఇప్పుడు కొత్త ప్లాన్.
ఒకటవ అంతస్థు నుండి 50వ అంతస్థు దాకా పని చేసిన ప్రతి ఒక పోర్టరును పట్టుకోండి.
తను ఎవరికైనా ఏమైనా ఇచ్చిందా, లేద మాట్లాడిందా కనుక్కోండి. అదే...
సారీ. నేను అడ్డుకునే ప్రయత్నం చేశా.
మిస్ నికల్స్, ఇలా నా ఆఫీసు లోపలికి...
-రాబర్ట్ సిమ్స్, నిన్ను అరెస్ట్ చేస్తున్నాం. - ...రాకూడదు.
ఒక్క నిమిషం, నీ ఆఫీసును సోదా చేసినందుకే కదా?
-నీకు మండుతుందని మెడోస్ కి చెప్పా కూడా... -మెడోసా తొక్కా!
దర్యాప్తు విషయంలో ఒప్పందాన్ని ఉల్లంఘించినందుకు నిన్ను అరెస్ట్ చేస్తున్నాం.
-ఇప్పుడు కొత్త నేరాలను కనిపెడుతున్నారా ఏంటి? -డెప్యూటీ బిల్లింగ్స్.
పద్నాల్గవ సెక్షన్, మూడవ సబ్ సెక్షన్, పేరా 12బీ.
-చట్టవిరుద్దమైన సోదా, జప్తు. -అది 23వ సెక్షన్, 19వ సబ్ సెక్షన్, ఆరవ పేరా.
చిన్నప్పుడు నువ్వు గెలుచుకున్న ఒప్పంద పోటీలన్నీ
ఇప్పుడు పనికి వస్తున్నాయి కదా, పాల్?
అలాగే అనిపిస్తోంది.
మిస్ నికల్స్, ఆ సోదా ఆదేశానికి, నాకూ ఎటువంటి సంబంధమూ లేదు.
నీ ఏజెంట్లు ప్రోటోకాల్ ని ఉల్లంఘించారు, దానికి నిన్నే బాధ్యునిగా పరిగణిస్తున్నా.
నీకు నచ్చకపోతే, మెడోస్ కి చెప్పుకోపో.
అతనికి సంకెళ్లు వేసి, స్టేషనుకు తీసుకుపో.
నువ్వు ఈ పని బాగా ఆలోచించే చేస్తున్నావా?
నా ఆలోచనకి, దీనికీ సంబంధమే లేదు. మా బాస్ చెప్పింది చేస్తున్నానంతే.
అది తాత్కాలికమేలే.
ఇవన్నీ పైకి తీసుకెళ్లి, ఎక్కడ నుండి తీశారో అక్కడే పెట్టండి.
హేయ్! నువ్వు కూడా నీ బాసుతో కలిసి ఊచలు లెక్కపెడతావా? నా దగ్గర చాలా సంకెళ్లు ఉన్నాయి.
-నువ్వు దీనికి అనుభవించి తీరుతావు. -ఏడిచావులే.
సూపర్. మీరు అక్కడికి రాక ముందు మా స్టేషన్ ఎలా అయితే ఉండిందో, అలాగే ఉండాలి.
క్యాంప్బెల్ షర్లీ
వాకర్ మార్తా
నికల్స్ హానా
అనుమతి ఉన్నవారికే యాక్సెస్
ఎంచుకున్న వ్యక్తిపై నిఘా రిపోర్ట్
జూల్స్?
అంతా ఓకేనా?
అమ్మ భూతద్దం చేయడం నీకు ఎందుకు ఇష్టం లేదు?
చూడు, నాకు తెలుసు ఆ పని నేనే చేశానని నువ్వు...
లేదు, తను ఆత్మహత్య ఎందుకు చేసుకుందో తెలుసుకోవాలనుకుంటున్నా.
గతంలో ఎప్పుడూ నీ మాట నేను విననే లేదు. కానీ ఇప్పుడు వినడానికి సిద్ధంగా ఉన్నా.
నాకు అది తెలియాలి.
అది భూతద్దం గురించి కానే కాదు.
అంటే?
ఏడాదికి రెండు, మూడుసార్లు,
పిల్లలు పుడతారనే ఆనందంతో ఉండే యువజంటకు, తమ నవజాత శిశువు చనిపోయిందని చెప్పాల్సిన పరిస్థితి ఏర్పడుతుంది.
అది నా పనిలో భాగం.
కానీ అది కాదు కష్టమైన భాగం.
కొన్నేళ్ల తర్వాత ఆ జంట ఎదురైనప్పుడు
ఆ బాధ వాళ్లకి మిగిల్చిన వేదనని చూడటం.
నష్టం ఒక్కొక్కరినీ ఒక్కోలా ప్రభావితం చేస్తుంది.
ఒక్కోసారి అది నీ లోకాన్ని కుచించుకుపోయేలా చేస్తుంది.
నీ తమ్ముడు పోయాక, నా పరిస్థితి కూడా అదే అయింది.
నీకూ, అమ్మకు తోడుగా ఉండాల్సిన సమయంలో
నేను ఇక్కడ ఎక్కువ సమయం గడిపాను.
దానికి నేను పశ్చాత్తాప్పడని క్షణం లేదు.
క్షమించమని అడుగుతున్నా కూడా.
కానీ మీ అమ్మ విషయంలో...
ఆ బాధ వ్యతిరేక ప్రభావాన్ని చూపింది, ప్రమాదకరమైన విషయాల వైపు తను వెళ్లేలా చేసింది.
తను సమాధానాల కోసం ఎంతలా ప్రయత్నించేది అంటే,
వాటిని పొందడానికి నియమాలను సైతం తుంగలో తొక్కేసేది.
కానీ జనాలకు సాయపడాలనే తను చూసేది.
నేను కూడా తనకి సాయపడదాం అనుకున్నా, తనని రక్షిద్దామనే అనుకున్నా.
ఆ విషయం తప్ప ఇంకేదీ నేను పట్టించుకోలేదు.
భూతద్దాన్ని కాదు. ఇక దేన్నీ కాదు.
కానీ నా ప్రయత్నాలు చాల్లేదు.
జ్యుడిషియల్ వాళ్లు మన ఇంటికి వచ్చినప్పుడు...
నేను వారిని అడ్డుకొని ఉండాల్సింది.
వాళ్లు చెప్పినట్టు వినడం కాకుండా నేను ఇంకేదైనా చేసి ఉండాల్సింది.
ఆ ఏజెంట్లు మీ అమ్మ యంత్రాన్ని ముక్కలు చేసినప్పుడు, తన మనస్సు కూడా ముక్కలు అయిపోయింది.
నేను తనని మళ్లీ మామూలు మనిషిని చేయడానికే ప్రయత్నించాను, కానీ తను నన్ను పట్టించుకోలేదు.
నేను పట్టు విడిచా.
తనని నిరశపరిచా.
అందుకే నిన్ను మెకానికల్ లోనే వదిలేశా.
నీకూ, మీ అమ్మకి చాలా విషయాల్లో పోలికలు ఉన్నాయి, జూల్స్.
నువ్వు మెకానికల్ కి వెళ్లినప్పుడు, నేను చాలా బాధపడ్డాను.
అలా చేసినందుకు నువ్వు నన్ను అసహ్యించుకున్నా, అదే మంచిదని నాకు తెలుసు.
అక్కడ ఉంటే
మీ అమ్మలా దొరకని సమాధానాల కోసం పాకులాడే బదులు నీ ముందు ఉండే
అసలైన వస్తువులను బాగు చేయడానికే నీ ప్రతిభ వాడతావని నాకు తెలుసు.
అయినా చివరికి అదే స్థితికి వచ్చా.
అవును.
తను నిన్ను నిందించింది.
నువ్వే ఫిర్యాదు చేశావని అనుకుంది. నేను కూడా అదే అనుకున్నా.
నాకు తెలుసు. ప్రమాణపూర్తిగా చెప్తున్నా, ఆ పని నేను చేయనేలేదు. ఎప్పటికీ చేయను కూడా.
హా, నాకు తెలుసు.
జ్యుడిషియల్ వాళ్లు, అద్దాల్లో ఉండే సెన్సార్ల ద్వారా అమ్మని గమనిస్తూ ఉన్నారు.
తన ఫైల్ నాకు దొరికింది.
-నువ్వేం అంటున్నావు? -వాళ్ల దగ్గర కెమెరాలు ఉన్నాయి.
ఇంకా... వాళ్లు పోర్టర్లు, ఇన్ఫార్మర్ల ద్వారానే వింటారు అనుకోకు,
వాళ్ల దగ్గర పరికరాలు ఉన్నాయి.
భూతద్దం గురించి వాళ్లకి తెలిసింది అలాగే.
వాళ్లకన్నీ తెలిసేది కూడా అలాగే.
తను నన్ను అస్సలు నమ్మలేదు.
తెలుసు. నాకు తెలుసు.
నేను కూడా నిన్ను నమ్మలేదు.
జూలియా.
నాకు తెలుసు. సారీ.
ఇప్పటికీ నేను తనని చాలా మిస్ అవుతుంటా.
నేను కూడా.
-మధ్యలో వచ్చినందుకు క్షమించాలి. -పర్వాలేదు.
నిర్వహణ వాళ్లు వచ్చారు.
-ఎందుకు? -వెంట్లను తనిఖీ చేయాలట.
అతను మాట వినట్లేదు అసలు.
-ఏదైనా పని ఉందని వాళ్లకి చెప్పావా? -లేదు.
-నువ్వేమైనా చెప్పావా? -లేదు.
అతనికి తర్వాత రమ్మని చెప్పగలవా?
ప్లీజ్.
సరే.
మనం గ్లొరియాని ఇక్కడికి తీసుకొచ్చినప్పుడు, ఇక్కడ వినేవాళ్లు ఎవరూ ఉండరు అన్నావు కదా.
-హా. -ఎందుకంటే, ఇక్కడ కెమెరాలు లేవు.
ఆ నిర్వహణ వాడు వచ్చింది కెమెరా పెట్టడానికే.
ప్రస్తుతానికి, ఇక్కడ ఉంటే వాళ్లకి ఏమీ కనిపించదు.
-ఏంటది? -హార్డ్ డ్రైవ్.
-అందులో ఏముంది? -ఏమో.
ఏముందో కనుక్కుందామని నీ కంప్యూటరులో చూశా, కానీ తెరవలేకపోయా.
ఏదో అనుమతి కావాలంటోంది.
వాక్ దగ్గరికి తీసుకెళ్తా. అందరి సంగతి తెలీదు కానీ, తను ఖచ్చితంగా తెరవగలదు.
నువ్వు... నువ్వు తనకి నేను వస్తున్నానని వర్తమానం పంపుతావా?
నేను ఆరుకల్లా అక్కడ ఉంటా.
హా, జూల్స్, జాగ్రత్త. జాగ్రత్తగా ఉండు.
తప్పకుండా.
సరే మరి.
ఐడీ. తర్వాతి వాళ్లు రావాలి. ఐడీ.
అబ్బా.
-ఐడీ. బ్యాగ్ చెక్ చేయాలి. -అబ్బా.
-ఏం జరుగుతోంది? -అది నేను నిన్ను అడగాలి.
వాళ్లని త్వరగా చేయమని చెప్పకపోయావా?
ఇప్పుడు వెళ్లాల్సిన పనికి ఆలస్యమైతే, ఇవాళ్టి పనులన్నింటికీ ఆలస్యమవుతుంది.
హా, సరే, నేను చూస్తాలే.
హేయ్, జెర్రీ.
-చెప్పండి, సర్. -ఒక కప్పు కాఫీ తీసుకురాగలవా?
బ్లాక్ కాఫీ. చక్కెర, క్రీమ్ వద్దు.
సరే.
థ్యాంక్స్.
ఇంకో సాయం చేసిపెట్టగలవా?
ఒక నిమిషం నీ రేడియో ఇస్తావా?
-మిస్టర్ సిమ్స్, సర్... నేను... -ఒక్క కాల్ చేసుకుంటానంతే.
నాకు... మనం ఆగితే మంచిది అనిపిస్తోంది,
ఎవరైనా వచ్చేదాకా ఆగితే మంచిదనిపిస్తోంది.
అది ఓకే అయితే.
షెరిఫ్ వచ్చేదాకనా? లేదా బిల్లింగ్స్ వచ్చేదాకనా?
హా, నువ్వన్నది న్యాయమే. అర్థం చేసుకోగలను.
వదిలేయిలే.
నీ మీద పగ, ప్రతీకారాల్లాంటివేవీ పెట్టుకోనులే.
హలో.
-ఈసారి కూడా నేను రాక ముందే పడుకుంది కదా? -ఇప్పుడే పడుకోపెట్టి వచ్చా.
ఈ రోజంతా హడావిడిగా గడిచిందా?
బాబోయ్, దారుణంగా.
భోజనం అయిపోవచ్చింది.
బాగానే ఉన్నావా?
-సారీ, నాకు... -పర్వాలేదు. వాటిని నేను తర్వాత తీస్తాను.
నువ్వు పైకి వెళ్లినప్పటి నుండి నీ చేయి వణకడం ఎక్కువైంది.
నాకేం కాలేదులే.
-ఈ ఉద్యోగం. -ఉద్యోగం వల్ల కాదు.
ఉద్యోగమంటే నాకు ఇష్టం. కానీ...
ఇవాళ తన పక్షాన కానీ, సిమ్స్ పక్షాన కానీ నిలవాల్సిన పరిస్థితికి తను నన్ను తీసుకొచ్చింది.
-అది అర్థం పర్థం లేని పని. -అదో తలకాయ నొప్పి యవ్వారంలే.
తను మరో తిరుగుబాటుకు రంగం సిద్ధం చేస్తోందని అందరూ అనుకుంటున్నారు.
-ఆ మాట నీతో ఎవరన్నారు? -జనాలు భయంభ్రాంతులకు గురవుతున్నారు.
జరుగుతున్న ఘటనలను, ఈ వారంలో జరిగిన మరణాలను బట్టి చూడు.
-ఇది మామూలు కాదు. -నీకు నా గురించి కంగారుగా ఉంటే...
నీ గురించి కంగారు. ఒత్తిడి వల్ల నీ పరిస్థితి ఇంకా దిగజారుతోంది మరి.
బంగారం, నాకేం కాదు. నా మాట నమ్ము.
నిర్వహణ గ్రహీత: మార్తా వాకర్
మీ దగ్గరికి ఒక వర్తమానం వస్తోంది ఆరు గంటలకు రావచ్చు. డాక్టర్ పీట్ నికల్స్
హలో?
హలో? ఎవరైనా ఉన్నారా?
హలో?
అబ్బా.
-హలో? -వాక్?
ఏంటి సంగతి?
-జూల్స్ ని చూశావా? -తను వస్తోందా?
తను ఒక గంట క్రితమే ఇక్కడికి వచ్చుండాలి.
-తను నీకు కనిపిస్తే నాకు చెప్పవా? -అలాగే.
లూకస్ కైల్?
హా, నేనే.
ఇది నీకే.
స్టాండర్ట్ పోర్టర్ - కైల్, లూకస్ మొదటి అంతస్థు క్యాంటీన్
"డబ్ల్యూ"కు ఇంకా మరిన్నింటికి సమాధానాలు లభించవచ్చు. ఇప్పుడు ఇంటి నంబరు 613లో మాట్లాడుకుందామా?
కనిపిస్తోందా?
నాకు "డబ్ల్యూ" ఆకారం కనిపిస్తోంది.
హాయ్. లోపలికి రా.
-నిను ఎవరైనా ఫాలో అయ్యారా? -లేదు.
అయిదు నిమిషాల్లో జ్యుడిషియల్ రైడర్లు ఇక్కడికి వస్తారు.
నేను చెప్పాల్సింది మూడు నిమిషాల్లో చెప్పేస్తా.
ఎందుకు నువ్వు...
వాళ్లు మన మాటలను వినగలరు. వద్దు.
సరే. నువ్వేం అంటున్నావో నాకు అర్థం కావట్లేదు...
నా దగ్గర ఇది ఉంది.
-పాత హార్డ్ డ్రైవా? -అవును, నువ్వు దాన్ని తెరిచి, అందులో ఏముందో చూడాలి,
కానీ దాన్ని తెరవడానికి కావాల్సిన అధికారం నాకు లేదు.
సరే, అధికారం అంటే?
సిస్ అని... ఏదో ఉంటుంది.
-సిస్ ఆప్? -హా, అసలు ఏంటది?
అది ఐటీ హెడ్ కి, జ్యుడిషియల్ సెక్యూరిటీ హెడ్ కి ఉండే అధికారం.
-అది నేను... -మరి షెరిఫ్ కి?
-షెరిఫ్ కి కూడా. -నేను ప్రయత్నించి చూశా. కానీ తెరవలేకపోయా.
నువ్వు దీన్ని నీ ఆఫీసులోని కంప్యూటరుతో లింక్ చేసి చూడాలి.
నేను అక్కడికి వెళ్లలేను.
దీన్ని నువ్వు ఇంకేదైనా మార్గంలో తెరవగలవా?
దయచేసి సాయపడు.
ఈ డ్రైవ్ లో చాలా ప్రశ్నలకు సమాధానం దొరుకుతుంది అనుకుంటా.
ప్రశ్నలు అంటే?
అంటే, శుభ్రం చేయడానికి హాల్స్టన్ భార్య బయటకు ఎందుకు వెళ్లింది?
జార్జ్ కి ఏమైంది? జాన్స్ ని, మార్న్స్ ని ఎందుకు చంపారు?
-వాళ్లు... ఏంటి, వాళ్లని చంపారా? -అవును, చంపారు.
ఎందుకు? ఇంతకీ ఈ జార్జ్ ఎవరు?
నా స్నేహితుడు.
స్నేహితుడా?
-ఇప్పుడు బాగా అర్థమవుతోందిలే. -లేదు, ఇప్పుడు నీకు వివరించేంత సమయం నాకు లేదు.
-నన్ను వాడుకుంటున్నావా? తెలిసిపోతోంది. -హా. ఒకటి చెప్పనా?
ఇప్పుడు నాకు మరో దారి లేదు, అందుకే నిన్ను వాడుకుంటున్నా.
నువ్వు కూడా నాకు సాయపడాలి.
బయట ఏముందో అని ఆలోచిస్తూ, రోజూ రాత్రి క్యాంటిన్ లో
కూర్చునేది నువ్వే కదా.
నీ ప్రశ్నలకు సమాధానాలు ఈ డ్రైవ్ లోనే ఉన్నాయేమో!
తెరవడానికి నాకు అధికారం లేని దాన్ని
-నేను తెరవకూడదు అనుకుంటా. -కానీ నాకు అధికారం ఉంది కదా.
అవును, జూలియా, కానీ నియమాలు అందరికీ వర్తిస్తాయి.
అయ్య బాబోయ్.
దీన్ని చూడు.
సెన్సార్. కెమెరా.
వాళ్లు దీని ద్వారా మనల్ని గమనిస్తుంటారు. దీని ద్వారానే మనల్ని నియంత్రిస్తుంటారు.
-ఇవి మన ఇళ్లల్లో ఉన్నాయా? -ఇవి లేని చోటంటూ ఏదీ లేదు.
మనం నిజం కనిపెట్టకపోతే, ఇంకెవరూ కనిపెట్టలేరు.
కాబట్టి, దయచేసి నాకు సాయపడు.
-బతిమాలుతున్నా. -నేను...
నేను తెరవగలిగినా కూడా, మా అమ్మ...
-తనకి నేను తప్ప ఇంకెవరూ... -మీ అమ్మ?
హా, తనని చూసుకోవడానికి ఇప్పుడు నేను తప్ప ఎవరూ లేరు.
-నాకేదైనా జరిగితే అంతే, కాబట్టి నా వల్ల... -ఇది...
సమయం అయిపోయింది.
నువ్వు కూడా వెళ్లిపో. మీ అమ్మ కోసం.
జూలియా.
అబ్బా. జూలియా.
జూలియా నికల్స్. జ్యుడిషియల్ శాఖ ఆదేశానుసారం, వెంటనే తలుపును తెరవండి.
ఐడీ, ఇంకా బ్యాగ్ ఇవ్వండి.
-బ్యాగును పై అంతస్థులో తనిఖీ చేశారు. నేను త్వరగా వెళ్లాలి. -ఐడీ, బ్యాగ్ ఇవ్వండి.
కామెడీయా? నేనెవరో తెలుసా?
-మేడమ్. -ఇదే నా ఐడీ.
-మీ బ్యాగ్ తెరవండి. -మీ సూపర్వైజర్ ఎక్కడ?
-కామెడీ చేస్తున్నావా? -వాళ్లెవరైనా కానీ, సంతృప్తి అయితే వ్యక్తం చేయరు.
ఈమె మీ షెరిఫ్, ఈమె నాతో పాటు వస్తోంది.
కానీ...
ఇప్పుడు మేయరుని కూడా ప్రశ్నిస్తున్నావా?
నువ్వు సిమ్స్ ని అరెస్ట్ చేశావు. ఇప్పుడు ఎక్కడ చూసినా తనిఖీలే.
-ఏం జరుగుతోంది, షెరిఫ్? -నువ్వు ఊహించింది నిజమే. సరేనా?
జ్యుడిషియల్ వాళ్లు మొత్తాన్ని తమ ఆధిపత్యంలోకి తీసుకోవాలనుకుంటున్నారు, కానీ ఇది నడిపించేది మెడోస్ కాదు.
-సిమ్స్. -అది అసంభవం.
రాబర్ట్ నియమాలను తూచ తప్పకుండా పాటించే వ్యక్తి.
మనం ఇక్కడ మాట్లాడుకోకూడదు.
-నాకొక చోటు తెలుసు, కాకపోతే కాస్త నడవాలి. -సరే.
సరే మరి.
సైలోలో ఇక్కడ దొరికినంత ఏకాంతం ఇంకెక్కడా దొరకదు.
ఇప్పుడు వివరంగా చెప్పు.
జ్యుడిషియల్ శాఖని సిమ్స్ రహస్యంగా నడుపుతున్నాడు అంటున్నావా?
హా, జడ్జ్ కాదు.
-సిమ్స్ కి ఏం కావాలి ఇంతకి? -ఏమో మరి.
సైలోపై పెత్తనం చలాయించాలనుకుంటున్నాడో? నేరాన్ని కప్పిపుచ్చాలనుకుంటున్నాడో?
ఏమో మరి. తన ఉద్దేశం ఏమైనా కానీ, నా అడ్డు తొలగించాలనుకుంటున్నాడు.
నీ తర్వాత, నన్నే.
అసలు ఈ పదవే నాకు ఇష్టం లేదు.
ఇంతకీ వాళ్లు దేని కోసం వెతుకుతున్నారు?
నీ ఉద్దేశం ఏంటి?
ముందు నీ ఇంట్లో వెతికారు. ఇప్పుడు ఎక్కడపడితే అక్కడ తనిఖీలు చేస్తున్నారు.
అంత భయంకరమైనది నీ దగ్గర ఏముంది?
నువ్వేమంటున్నావో అర్థం కావట్లేదు.
సమయం మించిపోతోంది, జూలియా. మనకి అంత సమయం లేదు.
నీ దగ్గర హార్డ్ డ్రైవ్ ఉంటే, అప్పుడు...
అబ్బా.
"హార్డ్ డ్రైవ్" అనేశా.
హార్డ్ డ్రైవే అని నాకెలా తెలుసబ్బా?
అయ్యయ్యో.
నువ్వే. నువ్వే అన్నమాట.
మన్నించాలి, షెరిఫ్ నికల్స్. ఇప్పుడు నీకు బయటకు వెళ్లాలని ఉందని అన్నావా?
లేదు, ఆ మాట నేను అనలేదు.
నువ్వు ఆ మాట అనడం నాకు స్పష్టంగా వినిపించింది.
-రాబర్ట్, నీకు కూడా వినిపించిందా? -బాగా వినిపించింది.
లేదు.
ఒక షెరిఫ్ వెళ్లి ఎంతో కాలం కాక ముందే ఇంకో షెరిఫ్ బయటకు వెళ్తోంది.
ఈ షెరిఫ్ లకి ఏమైందో ఏమో ఈమధ్య.
నువ్వే అన్నమాట. మెడోస్ భయపడేది ఇతనికి కాదు.
తను భయపడేది నిన్ను చూసే.
అవును.
సైలో మనుగడ సాగించాలంటే, ఎవరోకరు కఠినమైన నిర్ణయాలు తీసుకోవాల్సి ఉంటుందని
పితామహులకి తెలుసు.
ఇక్కడ జరిగే వాటన్నింటి గురించి అన్నీ తెలిసిన వాడు, సర్వం ఎరిగిన వాడు,
బుద్ధి కుశలత ఉన్న వాడు అన్నమాట.
అదృష్టవశాత్తూ ఆ వ్యక్తిని నేనే.
వాళ్లందరినీ ఎందుకు చంపావు? నాకు అదే అర్థం కావట్లేదు.
మిస్ నికల్స్, మనం ఉనికిలో ఉన్నంత కాలం,
ఎన్నో సమస్యలు తలెత్తుతూ వస్తున్నాయి, వాటిని చూసుకోవాల్సిన బాధ్యత నాపై ఉంది.
పది మంది బాగు కోసం ఒకరిని బలి చేయడానికి నేను వెనుకాడను.
దేని కోసం?
హార్డ్ డ్రైవ్, ఇంకా వేడి కాకుండా ఆపే ఆ తొక్కలో టేపు కోసమా?
ఇదంతా ఆ టేపు గురించి కాదు.
ఇది సైలో మనుగడ గురించి.
ఆ హార్డ్ డ్రైవ్ వల్ల సైలోలో ఉన్న ప్రతి ఒక్కరి ప్రాణం ప్రమాదంలో పడుతుంది.
సైలో యొక్క 140 ఏళ్ళ చరిత్రలో నీ రూపంలో దానికి ఎదురవుతున్న ప్రమాదం ఎప్పుడూ ఎదురు కాలేదు.
నిన్ను కాసేపట్లో తుంచేస్తాంలే.
తన మిత్రులందరూ ఏమైపోయారు?
తన సోదరి. అత్తమ్మ.
-వాళ్లెందుకు రాలేదో నీకు తెలుసు... -వాళ్లు పిరికోళ్లు.
అది నిజం కాదు...
తను గుండెపోటు కారణంగా చనిపోయి ఉంటే అందరూ వచ్చేవాళ్ళే.
ఇంకా బాగా జరిగి ఉండాల్సింది అని తప్పక అనిపిస్తుంది, కానీ...
కానీ ఏమీ జరగలేదు.
వాళ్లందరూ పిరికి పందలు.
తను కూడా అంతే.
జూల్స్.
పో. వెళ్లిపో.
వెళ్లు! వెళ్లిపో! పోవే!
నన్ను అరెస్ట్ చేసినందుకు అనుభవిస్తావని చెప్పా కదా.
నీకు ఇది హ్యాంక్ పంపాడా?
షెరిఫ్ స్టేషన్లన్నింటికీ పది నిమిషాల క్రితం ఈ సందేశం అందింది.
లేదు, ఏదో తేడా కొడుతోంది. తను ఇక్కడికి రావాల్సి ఉంది.
-సాక్షులు ఎవరు? -మేయర్.
కొందరు జ్యుడిషియల్ రైడర్లు.
హా, వాళ్ల మాటలని నమ్మవచ్చులే. వాళ్లు సత్యహరిశ్చంద్రులు కదా.
నేను విన్నదే నీకు చెప్తున్నా, వాక్.
హా. నువ్వు అన్నది నిజమే. మన్నించు, షర్లీ. నాకు అసలు...
అర్థమవుతోందిలే.
తిరుగుబాటు జరిగినందుకు చివరికి మనకే శిక్ష పడుతుందని నాక్స్ అన్నాడు.
అతను పిచ్చివాగుడు వాగుతున్నాడని అనుకున్నా.
అయితే తర్వాత ఏం జరుగుతుంది?
ఆగు, పాల్. దయచేసి నా మాట విను.
-లేదు. నిన్ను ఇక నేను అర్థం చేసుకోలేను. -నేనేమీ... కాదు, విను! నువ్వు...
నీకు నచ్చినప్పుడు ఒప్పందాన్ని అమలు చేయాలంటావు...
-లేదు. - ...నచ్చనప్పుడు వద్దంటే ఎలా?
-నేను బయటకు వెళ్తానని అస్సలు అనలేదు. -ఆ పని నేను చేయలేను.
-నేను విన్నాను. -అబద్ధం.
-మేయర్, ఇంకా నా ఏజెంట్లు కూడా విన్నారు. -లేదు.
ఇంత కంటే ఇంకేం ఆధారం కావాలంటావు, షెరిఫ్ బిల్లింగ్స్.
-నా ప్రమాణ స్వీకారం అయ్యేదాకా నేను షెరిఫ్ కాదు... -వీళ్లు నన్ను ఇరికిస్తున్నారు.
-నోర్మూసుకో! -నువ్వు అబద్ధం ఆడుతున్నావు!
హేయ్, నువ్వు అన్నది వీళ్లు సరిగ్గా వినలేదని నీకు అనిపిస్తే, విచారణను కోరే హక్కు నీకు ఉంది.
-ఉందా? ఎవరిని కోరాలి? -ఉంది!
జ్యుడిషియల్ శాఖనా? వీడేగా జ్యుడిషియల్ అంటే!
నోర్మూసుకోమన్నానా!
ఆ పని చేయాల్సిన అవసరం లేదు, రాబర్ట్!
నేను తనని ముందే హెచ్చరించాను. నీ నివేదికలో దాన్ని కూడా తప్పనిసరిగా చేర్చు.
ఏం చూస్తున్నారు?
హేయ్.
అయ్యయ్యో.
వద్దు!
సబ్ టైటిళ్లను అనువదించినది: రాంప్రసాద్